**Linda Denise Blair** (født 22. januar 1959 i St. Louis i Missouri i USA) er en amerikansk skuespiller, mest kjent for barnerollen som besatt i 1973-filmen *Exorcisten*, men med en lang voksenkarriere etter dette.

Liv og virke
------------

### Bakgrunn

Linda Blairs foreldre var James Frederick og Elinore (*née* Leitch) Blair. Hun hadde en storesøster, Debbie, og en storebror, Jim. Da hun var to år gammel fikk faren, som var en tidligere testpilot i US Navy som var gått inn i forretningslivet, en stilling i New York City, og familien flyttet til Westport i Connecticut. Moren ble eiendomsmegler i Westport.

Linda var barnemodell fra hun var fem år, og ble avbildet i salgsmagasinene for Sears, J.C. Penney og i Macy's, og medvirket i over 70 reklamesnutter for Welch's syltetøy og for andre selskaper. Blair fikk som seksåring kontrakt for avisreklamer i *The New York Times*. Hun begynte også med ridning i denne alderen.

Linda Blair og Ellen Burstyn i *Exorcisten*.
### Barneskuespiller i *Exorcisten*

Hun var en barnestjerne i 1970-årene. Etter noen mindre roller for film og fjernsyn ble han utvalgt blant 600 kandidater å spille rollen som den jenta [«Regan MacNeil») som var blitt besatt av demonen Pazuzu i det ytterst fremgangsrike skrekkfilmen *Exorcisten* (1973). 

Hun ble nominert til Oscar for beste kvinnelige birolle for rollen den besatte jenta Regan MacNeil i skrekkfilmen *Exorcisten* (1973). Blair vant også en Golden Globe for denne rollen. 

Oscarnomineringen ble imidlertid bare stående fordi det for sent kom for dagen at det i virkeligheten var Eileen Dietz som opptrådte i de aller hardeste scenene av filmen som den besatte Regan. Og dessuten ble Regan i de angjeldende scenene ettersynkronisert av den godt voksne Mercedes McCambridge.

### Senere karriere

Det var bare med store vanskeligheter hun slapp unna skyggen av sin barnerolle. Hun ble ofte brukt i filmer av skrekksjangeren, som en demonisk eller seksuelt misbrukt kvinne. Etter å ha spilt inn *Exorcisten II: Kjetteren* (1977, annen regissør og dårlige anmeldelser), tok Blair et sabbatsår og konkurrerte i nasjonale hesteshow under aliaset *Martha McDonald*.

Som 18-åring ble hun arrestert for besittelse av narkotika med intensjon å selge den. Hun erklærte seg skyldig og fikk nedsatt siktelse og straff, og ble pålagt å fremstå en rekke ganger for unge mennesker for å avdvare dem mot narkotika.

Som voksen spilte hun i flere b-filmer, blant annet slasherfilmen *Hell Night* (1981) og fengselsfilmen *Chained Heat* (1983). Med filmmusikalen *Roller Boogie* (1979) ble hun etablert som et sexsymbol.

I 1990 spilte hun hovedrollen mot Leslie Nielsen i skrekkkomedien *Repossessed*. I 1992 hadde hun en gjesteopptreden i *Våre verste år* med Bobcat Goldthwait. Hun spilte Peggys kusine Ida Mae og Bobcat Goldthwait ektemannen Zemus. Hun hadde også en cameo-opptreden i *MacGyver* (sesong 5, episode 16 *The Money Launderers* som Jenny Larson).

Blair fikk også sin egen kleskolleksjon, Linda Blair Wild West Collection. Hun er også en veganer; hun medforfattet boken *Going Vegan!* i 2001. Dessuten er hun opptatt av dyrs rettigheter. Blair har blant annet grunnlagt en dyrevernorganisasjon i Los Angeles, The Linda Blair WorldHeart Foundation.

I 2014 fremstod hun med at hun hadde blitt behandlet for navlebrokk.

Per 1015 bodde hun i Coto de Caza i California.

Filmografi (utvalg)
-------------------

* 1973 – *Exorcisten*
* 1974 – *Airport '75*
* 1977 – *Exorcisten II: Kjetteren*
* 1978 – *Fryktens sommer* (TV-film)
* 1980 – *Ruckus*
* 1981 – *Hell Night*
* 1983 – *Chained Heat*
* 1985 – *Purk på nattevakt*

Referanser
----------

1. ↑   filmportal.de, Filmportal-ID ff6cc3ea00cf430eb54015169b588341, besøkt 9. oktober 2017[Hentet fra Wikidata]
2. ↑   Internet Broadway Database, Internet Broadway Database person-id 79994, besøkt 9. oktober 2017[Hentet fra Wikidata]
3. ↑   Golden Raspberry Awards, «1985 Archive», arkiv-URL web.archive.org, besøkt 25. november 2019[Hentet fra Wikidata]
4. 1 2  «Linda Blair». *Biography*. A&E Network. October 28, 2003.
5. ↑  «The Exorcist». *American Film Institute*.
6. 1 2 3  Leach, Robin (11. juli 1977). «The Devil Can't Make Her». *People*. 8 (2).
7. 1 2 3  Quinn, Karl (21. desember 2013). «Lunch with... Linda Blair». *The Sydney Morning Herald*. Besøkt 28. september 2017.
8. ↑  Kaufman, Joanne. «Wings of Desire». *People*. 40 (22).
9. 1 2  Lea, Tony Clayton (6. januar 2001). «Linda Blair». *The Irish Times*.
10. ↑  «The 46th Academy Awards (1974) Nominees and Winners». Academy of Motion Picture Arts and Sciences (AMPAS). Besøkt 1. april 2018.
11. ↑  «Linda Blair and 31 Held in Drug Case». *The New York Times*. 21. desember 1977.
12. ↑  «Actress Linda Blair Gets Probation in Drug Case». 6. september 1979.
13. ↑  "Linda Blair". Fortean Times. Lest 17. februar 2021.
14. ↑  «Linda Blair's Health Scare». *The Doctors*. 15. april 2014. Besøkt 28. september 2017.
15. ↑  «Bode Miller Selling Coto de Caza Home for $4.9 Million». *Snow Industry News*. 21. oktober 2015. Arkivert fra originalen 28. september 2017. Besøkt 28. september 2017.

Eksterne lenker
---------------

* (en) Linda Blair på Internet Movie Database Rediger på Wikidata

* (sv) Linda Blair i Svensk Filmdatabas Rediger på Wikidata

* (da) Linda Blair på Filmdatabasen Rediger på Wikidata

* (fr) Linda Blair på Allociné Rediger på Wikidata

* (en) Linda Blair på AllMovie Rediger på Wikidata

* (en) Linda Blair hos Rotten Tomatoes Rediger på Wikidata

* (en) Linda Blair hos The Movie Database Rediger på Wikidata

* (en) Linda Blair hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |